इस मामले के चार दिनों बाद भी ये खबर मीडिया में चर्चा में बना हुआ है खासकर स्थानीय मीडिया में इस खबर को खूब दिखाया जा रहा है। ये किसी से छुपा नहीं है कि तमिलनाडू के स्थानीय मीडिया में बीजेपी के लिए कितनी नफरत है और वो बीजेपी और ये केंद्र सरकार पर हमला करने का कोई भी मौका नहीं छोड़ती है चाहे कोई मुद्दा आधारहीन ही क्यों न हो। मीडिया के अलावा विपक्षी पार्टी द्रमुक और कांग्रेस भी सोफिया का समर्थन कर रहे हैं और ‘बुद्धिजीवियों’ ने तो पहले ही इस स्थिति पर ‘अघोषित इमरजेंसी’ के हालात का तमगा लगा दिया। इस पूरी घटना पर सभी की अपरिपक्वता ने दर्शा दिया है कि वो जमीनी वास्तविकता से कितने जुड़े हैं।